armvectores/hy_wikipedia_2023 huggingface dataset:
Aprite Le Finestre

«Aprite Le Finestre» (Բացեք պատուհանը), իտալացի երգչուհի Ֆրանկա Ռայմոնդիի երգն է։ Ֆրանկա Ռայմոնդին այդ երգով ներկայացրել է Իտալիան Եվրատեսիլ 1956 երգի մրցույթում։ Երգի հեղինակներն են Վիրջիլո Պանցուտին և Պինկին՝ Պինո (Ջուզեպե) Պերոտին։


== Ծանոթագրություններ ==
Ռենդի Սևիջ

Ռենդի Մարիո Փոֆո (անգլ.՝ Randy Mario Poffo, նոյեմբերի 15, 1952 – մայիսի 20, 2011), ամերիկացի պրոֆեսիոնալ ըմբշամարտիկ (ռեստլեր) և հաղորդավար, առավել հայտնի «Մաչո մեն» Ռենդի Սևիջ ("Macho Man" Randy Savage) ռինգային անվամբ։ Առավել նշանակալի կարիերա է ունեցել «World Wrestling Federation» (WWF, 1985–1994) և «World Championship Wrestling» (WCW, 1994–2000) կազմակերպություններում անցկացրած տարիներին։
32 տարվա մասնագիտական կարիերայի ընթացքում Սևիջը հնարավորություն է ունեցել նվաճելու 20 չեմպիոնական տիտղոս, որոնցից 6-ը՝ ծանրքաշային։ Սևիջը WWF չեմպիոնական տիտղոսը նվաճել է 2, իսկ WCW ծանրքաշային տիտղոսը՝ 4 անգամ։ Երեք անգամ դարձել է ICW աշխարհի ծանրքաշային չեմպիոն, մեկ անգամ USWA աշխարհի միացյալ ծանրքաշային չեմպիոն։ Մեկ անգամ հռչակվելով WWF միջմայրցամաքային չեմպիոն՝ համարվել է բոլոր ժամանակների լավագույն միջմայրցամաքային չեմպիոնը։ Չեմպիոնական նվաճումներից բացի 1987 թվականին հաղթել է «WWF King of the Ring» և 1995-ին՝ «WCW World War 3» մրցույթները։ Մասնակցություն է ունեցել երեք «Ռեսլմանիաներում»։
«WWF» և «WCW» կազմակերպություններում անցկացրած տարիներին Սևիջի մենեջերի դերն ստանձնել է նրա կին «Միսս Էլիզաբեթ» Հյուլիթը։ Սևիջի կերպարն առավելապես հայտնի է եղել իր թավ ձայնով և գույնզգույն զգեստներով։ Ողջ կարիերայում որպես մուտքային երաժշտություն, Սևիջն օգտագործել է «Շքեղություն և հանգամանք մարշ No.1» կատարումը։
Պրոֆեսիոնալ ըմբշամարտից դուրս նկարահանվել է մի շարք կինոնկարներում, որոնցից առավել նշանավորն է «Սարդ-մարդը» (2002), ինչպես նաև կատարել հնչյունավորումներ «Բոլտ», «Սուպեր ռնգեղջյուր» և այլ անիմացիոն ֆիլմերում։
Մահացել է 2011 թվականի մայիսի 20-ին՝ սրտամկանի ինֆարկտից։ Հարվածն ստանալու ժամանակ գտնվել է ավտոմեքենայի ղեկին։ 2015 թվականին հետմահու առաջադրվել է WWE փառքի սրահ։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը WWE.com կայքում(անգլ.)
Էջը IMDb կայքում(անգլ.)
Վովնյանսկի գյուղական խորհուրդ (Շոստկինսկի շրջան)

Անվան այլ կիրառումների համար տե՛ս՝ Վովնյանսկի գյուղական խորհուրդ (այլ կիրառումներ)Վովնյանսկի գյուղական խորհուրդ  (ուկրաիներեն՝ Вовнянська сільська рада), Ուկրաինայի Սումիի մարզի Շոստկինսկի շրջանում։
2001 թվականի տվյալներով Վովնյանսկի գյուղական խորհրդում բնակվում էր 852 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մացառախոզեր

Մացառախոզեր կամ վայրենակերպեր (լատ.՝ Hystricidae)՝ կրծողների ընտանիքներից մեկը, ենթակարգը ներառում է շուրջ 300 տեսակի կենդանիներ, որոնք ընդգրկվում են առնվազն 18 ընտանիքներում։


== Տարածում ==
Առանձին ընտանիքներ են ներկայանում վայրենակերպերը, շինշիլաները, խոզուկները, ագուտիները, ամերիկյան կամ ծառաբնակ վայրենակերպերը, ճահճակուղբը և այլն։ Վայրենակերպերը բնակվում են Ասիայում և Աֆրիկայում։ Ամերիկյան տեսակներին երբեմն խմբավորում են որպես խոզուկանման կրծողներ։ Ենթակարգ անվանադիրը համարվում է վայրենակերպը, որն ապրում է Ասիայում և Աֆրիկայում, ունի 11 տեսակ։


== Արտաքին կառուցվածք ==
Վայրենակերպերի մարմնի երկարությունը հասնում է մինչև 90 սմ երկարության, իսկ քաշը մինչև 27 կգ։ Մեջքին և կողքերին ունեն երկար փշեր, որոնք ձևափոխված մազեր են, կարող են հասնել մինչև 40 սմ երկարության։
Վայրենակերպը դրանցով պաշտպանվում է գիշատիչներից։ Ապրում է գետնափոր բներում։ Վայրենակերպը ջրում չի սուզվում, քանի որ փշերի ներսում եղած օդը պահում է նրան ջրի մակերևույթին։ Ամերիկայում բնակվում են վայրենակերպերի 16 տեսակներ, որոնք ծառաբնակ են, ընդկրկված են ծառաբնակ վայրենակերպերի ընտանիքում։


== Դասակարգում ==

Վայրենակերպերի ընտանիքը ընդգրկում է 5 դաս.

Դաս Atheruarm
Atheruarm africanus
Atheruarm macrouarm
Դաս Acanthion
Acanthion brachyura
Դաս Hystrix
Hystrix africaeaustralis
Hystrix brachyura
Hystrix cristata
Hystrix indica
Hystrix javanica
Դաս Ինդոնեզյան վայրենակերպեր (Thecuarm)
Thecuarm crassispinis
Thecuarm pumila
Thecuarm sumatrae
Դաս Trichys
Trichys fasciculata


== Տես նաև ==
Ոզնիներ


== Ծանոթագրություններ ==


== Գրականություն ==
Կենդանիների հանրագիտարան, Վահագն Աբրահամյան
Էստրեմադուրայի կուռքը

Էստրեմադուրայի կուռքը (իսպ.՝ Ídolo de Extremadura), մ. թ. ա. 2500 թվականի էնեոլիթյան ժամանակաշրջանի մարմարե գլանաձև քանդակ, հայտնաբերվել է Պիրենեյան թերակղզում` Անդալուզյան դաշտավայրում։
Գտնվում է Մադրիդի ազգային հնագիտական թանգարանում 20572 համարի ներքո, ներկայացված է «Ազգային հնագիտական թանգարանի գանձեր» ցուցադրությունում։


== Նկարագրություն ==
Մեծ աչքերը կուռքերի բնութագրիչ տարրն է։ Էստրեմադուրայի կուռքի վրա պատկերված են զույգ աչքեր՝ խորը գծագրված հոնքերով, զուգահեռ գծերով պատկերված է դեմք, զիգզագներով արտահայտված են մազերը։ Նման կուռքեր հայտնաբերվել են Ներքին Անդալուսիայի Գվադալկիվիր հովտում և դասակարգվել են որպես ծիսական առարկաներ։ 

Ձև- գլանաձև
Նյութ - գիպս
Ժամանակաշրջան - էնեոլիթյան
Չափեր - 12.75 սմ
Խորություն - 6.10 սմ
Քաշը - 912 գրամ


== Պատկերասրահ ==

		
		
		


== Տես նաև ==
Կուռք
Էնեոլիթ
Ազգային հնագիտական թանգարան (Մադրիդ)


== Գրականություն ==
Artehistoria. «El calcolítico en la península ibérica (España)». En Junta de Comunidades de Castilla y León. Artehistoria. Archivado desde el original el 26 de noviembre de 2015. Consultado el 15 de agosto de 2010.


== Ծանոթագրություններ ==


== Աղբյուրներ ==
Idolo Oculado
Ídolo de Extremadura (Museo Arqueológico Nacional)
Բելուկ

Բելուկ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Թեոդորոս Ա Ռշտունի

Անվան այլ կիրառումների համար տե՛ս՝ Թեոդորոս Ռշտունի (այլ կիրառումներ)Թեոդորոս Ա Ռշտունի (ծննդյան թիվն անհայտ - 941, Աղթամար), Ամենայն հայոց կաթողիկոս 930 թ-ից առ 941 թ.։ Հայտնի է, որ կաթողիկոսական գահը ստացել է Վասպուրականի թագավոր Գագիկ Արծրունու նախաձեռնությամբ, որպես աթոռանիստ ընտրել է Աղթամարը, որտեղ և թաղվել է Աղթամարի Ս. Աստվածածին ժամատան կողքին։
Թեև ունեցել է հասարակ ծագում և չի առնչվել Ռշտունիների նախարարական տոհմին, սակայն Մ. Օրմանյանը անվանել է Ռշաունի, նկատի ունենալով նրա ռշտունեցի և Ռշտունիքի եպիսկոպոս լինելու հանգամանքը։
Տորսկոե (այլ կիրառումներ)

Տորսկոե, կարող է վերաբերել՝

Տորսկոե - գյուղ, Ուկրաինայի Դոնեցկի մարզի Կոնստանտինովսկիում
Տորսկոե - գյուղ, Ուկրաինայի Դոնեցկի մարզի Կրասնոլիմանի շրջանում
Գրաչևո (գյուղ, Մոնաստիրշչինսկի շրջան)

Գրաչևո (ռուս.՝ Грачево), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չապշուշկա

Չապշուշկա (ռուս.՝ Чапшушка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բիա աջ ափով՝ 120 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100212115100001035
Հիդրոլոգիական ուսումնասիրությունների կոդը - 115100103
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եղջրաքար

Եղջրաքար, կոնտակտ-մետամորֆային ապար։ Առաջանում է ինտրուզիվ մարմինների շուրջը պարփակվող ալյումինասիլիկատային նստվածքային ու հրաբխային ապարների կառուղվածքի և միներալային կազմի փոփոխությունից՝ ներդրված մագմայի ազդեցության շնորհիվ։ Ունի հոծ, հատիկային կառուցվածք։ Երբեմն լինում է բծավոր։ Բնորոշ է խեցային կտրվածքը։ Եղջրաքարը կազմված է քվարցից, դաշտային սպարներից, փայլարներից, ինչպես նաև էպիդոտից, նռնաքարերից, անդալուզիտից, սիլլիմանիտից կամ կորդիերիտից և այլն։ Հայաստանում եղջրաքարը հանդիպում է ամենուր՝ հատկապես Զանգեզուրում, Վայքում և հյուսիսարևելյան շրջաններում։ Որոշ տեղերում եղջրաքարի հետ կապված են երկաթի, պղնձի, ոսկու հանքայնացումները։
Կունոլի

Կունոլի (իտալերեն՝ Cugnoli), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1666 մարդ, բնակչության խտությունը կազմում է 111 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 65020, հեռախոսային կոդ՝ (+39) 085:
Բնակավայրի հովանավորն է Սուրբ Ստեփանոսը։ Քաղաքի օրը նշվում է ամեն տարի սեպտեմբերի 19-ին։
Ծաղկյա պասաժ

Ծաղկյա պասաժ (թուրքերեն՝ Çiçek Pasajı), սկզբնապես այն անվանվել է՝ Cité de Péra, հայտնի պատմական պասաժ է Իստիկլյալ պողոտայի վրա Բեյօղլու թաղամասում։ Այն իրար է միացնում Իստիկլյալ և Սահնե փողոցները։


== Պատմություն ==
1876 թվականին բացված Ծաղկյա պասաժը իրենից ներկայացնում է փակ պատկերասրահ և գտնվում է պատմական սրճարանների, գինետների և ռեստորանների հարևանությամբ։
Ներկայիս Ծաղկյա պասաժի տեղում ժամանակին տեղակայված էր Նաում թատրոնը, որը 1870 թվականին վնասվեց հրդեհի պատճառով, որը բռնկվել էր Պերայում։ Թատրոն հաճախ էին այցելում Աբդուլ Ազիզ և Աբդուլ Համիդ II-րդ սուլթանները, և այս թատրոնում Ջուզեպպե Վերդիի Տրուբադուր  օպերան ավելի վաղ է բեմադրվել, քան Փարիզի օպերային թատրոններում։
1870 թվականի հրդեհից հետո թատրոնը գնվել է տեղացի հույն բանկիր Քրիստակիս Զոգրաֆոսի կողմից։ Թատրոնի տեղում կառուցվեց ներկայիս շենքը՝ Ծաղկյա պասաժը, որը նախագծել էր ճարտարապետ Կլեանթիաս Զաննոսան։ Շինությունը իր գոյության առաջին տարիներին կրում էր Cité de Péra  կամ  Hristaki Pasajı  (Քրիստակիսի պասաժ) անվանումը։ Yorgo'nun Meyhanesi դարձավ առաջին գինետունը, որը բացվեց Ծաղկյա պասաժում։ 1908 թվականին մեծ վեզիր Սայիդ փաշան գնեց շենքը և այն սկսվեց անվանվել Sait Paşa Pasajı  (Սայիդ փաշայի պասաժ)։
1917 թվականի հեղափոխությունից հետո բազում սնանկացած ռուս ազնվականներ ծաղիկ էին վաճառում այս պասաժում։ 1940-ական թվականներին շենքը հիմնականում զբաղեցրած էր ծաղկյա խանութներով, որն էլ տվեց նրա անվանումը Ծաղկյա պասաժ։
1988 թվականի վերակառուցումից հետո, այնտեղ հիմնականում սկսեցին գործել բարեր և ռեստորաններ։
Ամենավերջին վերակառուցումը տեղի է ունեցել 2005 թվականի դեկտեմբերին։


== Ծանոթագրություններ ==


== Արտաքին հղումներ ==
Çiçek Pasajı official website
Çiçek Pasajı Gallery at Fotopedia Archived 2010-05-26 at the Wayback Machine.
Սիլվա Բունաթյան

Սիլվա Արտաշեսի Բունաթյան (փետրվարի 12, 1917(1917-02-12), Վլադիկավկազ, Ռուսական կայսրություն - 2010, Երևան, Հայաստան), դաշնակահարուհի։ Հայկական ԽՍՀ արվեստի վաստակավոր գործիչ (1974)։


== Կենսագրություն ==
Սկզբնական երաժշտական կրթությունն ստացել է ծննդավայրում։ 1931 թվականին ընտանիքի հետ տեղափոխվել է Ֆրունզե (այժմ՝ Բիշքեկ՝ Ղրղզստան), ուսումը շարունակել արվեստի դպրոցի դաշնամուրի բաժնում։ Ավարտել է Դոնի Ռոստովի երաժշտական տեխնիկումը (1935), Լենինգրադի կոնսերվատորիան (1940, Նադեժդա Գոլուբովսկայայի դասարան)։
1938–1940 թվականներին դասավանդել է Լենինգրադի մասնագիտական երաժշտական դպրոցում (մեծահասակների համար), 1946 թվականից՝ Երևանի պետական կոնսերվատորայի դաշնամուրի բաժնում (ամբիոնի վարիչ՝ 1975–1993 թվականներին, պրոֆեսոր՝ 1978 թվականից)։
1940–1946 թվականներին՝ Օպերայի և բալետի ազգային ակադեմիական թատրոնի նվագախմբի դաշնակահար, մասնակցել է բազմաթիվ ներկայացումների և սիմֆոնիկ համերգների, այդ թվում՝ Դմիտրի Շոստակովիչի 7-րդ սիմֆոնիայի կատարմանը (1942 թվական, դիրիժոր՝ Միքայել Թավրիզյան), 1944 թվականին՝ Կովկասյան հանրապետությունների երաժշտական փառատոնին (Թբիլիսի)։
1940–1970-ական թվականներին հանդես է եկել մենահամարգներով։
Հորադիս (Վայոց ձորի մարզ)

Անվան այլ կիրառումների համար տե՛ս՝ Հորադիս (այլ կիրառումներ)Հորադիս, ներկայումս չբնակեցված գյուղ Հայաստանի Վայոց ձորի մարզում, Զառիթափից 12 կմ հարավ-արևմուտք։


== Բնակչություն ==
Նախնիները 1829-1830 թթ.-ին գաղթել են Պարսկաստանից։
Հորադիսի ազգաբնակչության փոփոխությունը.


== Տնտեսություն ==
Բնակչությունը զբաղվում էր անասնապահությամբ և ծխախոտագործությամբ։


== Պատմամշակութային կառույցներ ==
Հորադիսում պահպանվել է մի եկեղեցի (1668 թ.), 2 կմ հարավ-արևելք՝ «Թուխ Մանուկ» մատուռը (XVII-XVIII դարեր), 500 մետր արևմուտք՝ 19-րդ դարի Զառավանքը։


== Ծանոթագրություններ ==
Ապուրիմակ (գետ)

Ապուրիմակ (ստորին հոսանքում Էնե, Տամբո, իսպ.՝ Río Apurímac), գետ Հարավային Ամերիկայում։ Պերույում գտնվող, Ամազոնի ավազանին պատկանող Ուկայալի գետի ձախափնյա վտակն է։


== Նկարագրություն ==
Երկարությունը 1250 կմ (ըստ Սովետական Մեծ հանրագիտարանի), 750 կմ (ըստ Մեծ Ռուսական հանրագիտարանի). Ջրավազանի մակերեսը 125 հազ. կմ².Սկիզբ է առնում Կենտրոնական Անդերում գտնվող Պունա սարահարթից, Տիտիկակա լճից հյուսիսարևմուտք։ Հոսում է Անդյան լեռները մասնատող նեղ խորը կիրճերով։ Սնուցումը հիմնականում անձրևային է, ջրի միջին ծախսը 2,9 հազ. մ³/վրկ.: Ջրառատ է լինում ամռանը (դեկտեմբերից-փետրվար), շատ սահանքներ կան, նավարկելի չէ։ Ապուրիմակ գետի հովտում է տեղակայված Պուերտո-Պրադո քաղաքը։
Ապուրիմակը Տամբո գետի վերին հոսանքն է, որը 272 մ բարձրության վրա միանալով Ուրուբամբա գետի հետ, սկիզբ է տալիս Հարավային Ամերիկայի խոշորագույն Ուկայալի գետին, որը Ամազոնի նշանավոր վտակներից է։


== Առանձնահատկություններ ==
Ապուրիմակը մասնատում է Պերուական Կոորդիլիերաները, սկիզբ է առնում Վիլաֆրո լճից, որ գտնվում է Պերուական Արեկիպա դեպարտամենտում, հոսում է սկզբից դեպի հյուսիս Կուսկո դեպարտամենտի տարածքով, հետո թեքվում է դեպի հյուսիսարևմուտք՝ վերածվելով սահմանագծի Կուսկո և Ապուրիմակ դեպարտամենտների միջև։ Վերջինիս տարածքում նրան է միանում  ձախափնյա վտակ Պաչաչական, որից հետո նա մտնում է Այակուչո դեպարտամենտ, որտեղ նրան է միանում ավելի խոշոր վտակ Մանտարոն։ Այս դեպարտամենտում տեղաբնիկները Ապուրիմակ գետին անվանում են Էնե (Մեծ գետ), իսկ Պերենե վտակի միանալուց հետո ստանում է Տամբո անունը և անցնելով 1250 կմ միանում է Ուրուբամբա գետին։ Ապուրիմակի հոսքը շատ արագ է, իսկ հունը ժայռապատ է ու քարքարոտ։ Գետի արագահոսությունը և նրա վրա գտնվող ջրվեժները (Խապիմայո, Խիֆլոն-Վերտիման և ուրիշ), ջրի շրջապտույտներն ու սահանքները գետը նավարկության համար դարձնում են անհնարին։ Մինչև Մոնտարոյի մեջ լցվելը նավարկելու համար շատ վտանգավոր է և միայն Խիֆլոն-Վերտիմանից ներքև, որտեղ գետին արդեն անվանում են Տամբո, գետի հոսքը քիչ մեղմանում է և դառնում քիչ վտանգավոր որոշ չափի նավերի նավարկության համար։
1883-1885 թվականներին պերուացի Սամոնեսը առաջինն է նավարկել Պաչաչալիից մինչև Ուկայալի գետի ակունք և մեզ փոխանցել իր կողմից ուսումնասիրված գետի մասին առաջին հուսալի տեղեկատվությունը։


== Պատկերասրահ ==

		
		
		


== Ծանոթագրություններ ==
Սանսկի Մոստ (այլ կիրառումներ)

Սանսկի Մոստ կարող է վերաբերվել.

Սանսկի Մոստ, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Սանսկի Մոստ, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Ուես Քրեյվեն

Ուեսլի Էրլ (Ուես) Քրեյվեն (անգլ.՝ Wesley Earl Craven; օգոստոսի 2, 1939(1939-08-02)[…], Քլիվլենդ, Օհայո, ԱՄՆ - օգոստոսի 30, 2015(2015-08-30)[…], Լոս Անջելես, Կալիֆոռնիա, ԱՄՆ), ամերիկացի կինոռեժիսոր, սցենարիստ, կինոպրոդյուսեր և կինոօպերատոր, հայտնի է իր սլեշեր ժանրի գործերով։


== Կենսագրություն ==
Ուես Քրեյվենը ծնվել է 1939 թվականի օգոստոսի 2-ին Քլիվլենդում (Օհայո նահանգ, ԱՄՆ)։ Նրա ծնողները աշխարհահայացքով բապտիստներ էին։ Դպրոցն ավարտելուց հետո ընդունվել է Իլինոյս նահանգի Վիտոն քաղաքի քրիստոնեական քոլեջ՝ անգլիական գրականություն ֆակուլտետ։ Սակայն երկարատև հիվանդությունից հետո Ուես Քրեյվենը, բաց թողնելով ուսուցման մեկ տարին, սկսել է ուսումնասիրել հոգեբանություն։ 1963 թվականին նա ստացել է գրողի և հոգեբանի աստիճան։ Մեկ տարի անց Մերիլենդ նահանգի Բալթիմորի Հոփքինսի համալսարանում ստացել է մագիստրոսի աստիճան։
Քոլեջում հումանիտար գիտությունների դասախոս աշխատելու տարիներին Ուեսն ամուսնացել է Բոնի Բրոեքերի  (անգլ.՝ Bonnie Broecker) հետ, որը նրա երկու երեխաների՝ Ջոնաթանի և Ջեսիկայի մայրն է։ Միասին տասը տարուց պակաս ապրելուց հետո Ուեսն ու Բոնին ամուսնալուծվել են։
Ամուսնալուծությունից հետո Ուես Քրեյվենը մեկնել է Նյու Յորք, որտեղ սկզբում աշխատել է որպես տաքսու վարորդ, ապա՝ հեռարձակող կինոընկերություններից մեկում ստացել է հնչյունային օպերատորի տեղը։ Այստեղ 1971 թվականին Շոն Քանինգհեմի հետ ռեժիսորական տանդեմում  թողարկել է իր առաջին ֆիլմը՝ «Միասին»-ը։ Այնուհետև Ուես Քրեյվենը 1972 և 1977 թվականներին համապատասխանաբար թողարկել է երկու սարսափ ֆիլմեր՝ «Ձախից վերջին տունը» և «Բլուրներն աչքեր ունեն», որոնք մեծ հաջողություն են ունեցել, իսկ վերջինս նույնիսկ Sitges Film Festival-ում մրցանակ է ստացել։
1984 թվականին Քրեյվենը թողարկել է «Մղձավանջ Վյազոր փողոցում» ֆիլմը, որը սարսափ ժանրի ամենահաջողակ ֆրանշիզներից մեկն է։
1996 թվականին նա հանդես է եկել որպես «Ճիչ» սլեշերի ռեժիսոր՝ դրանով իսկ սկիզբ դնելով հերթական ֆրանշիզին, որն իր մեջ ներառում է չորս ֆիլմ։ Քրեյվենը մշակել է Google-ի համար Halloween 2008 լոգոն։ 2015 թվականին որպես գործադիր պրոդյուսեր մասնակցել է MTV հեռուստաալիքի համանուն սերիալին։
Քրեյվենը մահացել է 2015 թվականի օգոստոսի 30-ին գլխուղեղի ուռուցքից։


== Ֆիլմագրություն ==


== Ծանոթագրություններ ==


== Արտաքին հղումներ ==
Wes Craven’s World — официальный сайт Уэса Крэйвена
PC Magazine

PC Magazine, ամսագիր, որը թողարկվում է Ziff Davis հրատարակչության կողմից։ Ամսագրի տպագրված տարբերակները թողարկվել են 1982 թվականից մինչև 2009 թվականի հունվարը։ Օնլայն տարբերակները սկսել են թողարկվել 1994 թվականից մինչև այսօր։ Բացի ԱՄՆ-ից ամսագիրը ունի նաև մի շարք տարբերակներ այլ երկրերում՝ Ավստրալիյում, Մեծ Բրիտանիայում, Բենիլյուքսում, Ֆրանսիայում, Հունաստանում, Հնդկաստանում, Լատինական Ամերիկայում, Պորտուգալիայում և Ռուսաստանում։ 


== Պատմություն ==
Ամսագրի մասին առաջին անգամ հրապարակում է արվել Byte ամսագրում՝ PC. The Independent Guide to the IBM Personal Computer անունով։ Հրապարակման մեջ նշվում էր, որ ամսագիրը հրապարակվել է Software Communications, Inc ներկայացուցիչ Դեվիդ Բաննելի կողմից։ Ամսագիրը առաջին անգամ լույս է տեսել 1982 թվականի փետրվար մարտ ամիսներին։ Մինչև 1986 թվականի հունվարը Magazine բառը չի հայտնվել լոգոյում։ PC Magazine ամսագիրը ստեղծվել է Բաննելի և Շերիլ Վուդարդի կողմից, ով հետագայում օգնեց ստեղծել նմանատիպ ամսագրեր՝ PC World и Macworld։ Ամսագրի առաջին ներդրողներն են Էդդի Կյուրրին և Թոնի Գոլտը Lifeboat Associates ընկերության համահիմնադիրները, ովքեր էլ ֆինանսավորում էին ամսագիրը։ Ամսագիրը առաջացրեց, որոշակի ֆինանսական խնդիրներ, որոնց լուծելու համար, Գոլդը վաճառեց ամասգիրը Ziff Davis հրատարակչությանը։ Բաննելը իր աշխատակցիներ հետ միասին դուրս եկան ամսագրից, որպեսզի ստեղծեն նոր ամսագիր՝ PC World։


== Ծանոթագրություններ ==
Ժան Բատիստ Բիո

Բիո ժան Բատիստ (ֆր.՝ Jean-Baptiste Biot, ապրիլի 21, 1774(1774-04-21)[…], Փարիզ - փետրվարի 3, 1862(1862-02-03)[…], Փարիզ), ֆրանսիացի ֆիզիկոս, աստղագետ և գեոդեզիստ։


== Կենսագրություն ==
Փարիզի ԳԱ անդամ (1803)։ Քոլեժ դը Ֆրանսի (1800) և Փարիզի համալսարանի (1809) պրոֆեսոր։ Ավարտել է Փարիզի պոլիտեխնիկական դպրոցը։ Աշխատանքները վերաբերում են լույսի բևեռացմանը, էլեկտրական հոսանքի ստեղծած մագնիսական դաշտին և ձայնագիտությանը։ Հետազոտել է լույսի բևեռացման հարթության պտույտը բյուրեղներում, օրգանական նյութերում և հայտնագործել գծային բևեռացման լույսի բևեռացման հարթության պտտման օրենքը (տես Բիոյի օրենք)։ Ֆ․ Սավարի հետ չափել է ուղիղ լարով անցնող էլեկտրական հոսանքի ստեղծած մագնիսական դաշտի լարվածությունը (տես Բիո–Սավարի օրենք)։ Զբաղվել է գիտության պատմությամբ։ Փորձարարական և մաթեմատիկական ֆիզիկայի հայտնի դասընթացի հեղինակն է (1816)։


== Աշխատություններ ==
Traité élémentaire d'astronomie physique (Klostermann, 1810–1811)
Traité de physique expérimentale et mathématique( Deterville, 1816)
Précis de l'histoire de l'astronomie chinoise (impr. impériale, 1861)
Études sur l'astronomie indienne et sur l'astronomie chinoise (Lévy frères, 1862)
Mélanges scientifiques et littéraires (Lévy frères, 1858)
Recherches sur plusieurs points de l'astronomie égyptienne (Didot, 1823)


== Ծանոթագրություններ ==
Միխալյովո (գյուղ, Պերեսլավսկի շրջան)

Անվան այլ կիրառումների համար տե՛ս՝ ՄիխալյովոՄիխալյովո (ռուս.՝ Михалёво), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոնդանինա

Ռոնդանինա  (իտալերեն՝ Rondanina), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 82 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 13 կմ²։ Փոստային ինդեքս՝ 16025։ Հեռախոսային կոդ՝ +39 010։
Բնակավայրի հովանավորն է հանդիսանում Սուրբ Սան Բարտոլոմեոն։


== Ժողովրդագրություն ==
Բնակչության դինամիկա։


== Կոմունայի վարչակազմ ==
Հեռախոսահամար՝ 010 95854
Էլեկտրոնային փոստ՝ rondanina@tin.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Blue Ocean Floor

«Blue Ocean Floor», ամերիկացի երգիչ Ջասթին Թիմբերլեյքի երգը։ Այն ընդգրկվել է նրա «The 20/20 Experience» անվանումը կրող երրորդ ալբոմում, որը թողարկվել է 2013 թվականի մարտին։ Երգը գրվել է Թիմբերլեյքի, Թիմբալենդի, J-Roc-ի և Ջեյմս Ֆաունտլերոյի կողմից։
Երգը հիմնականում ստացել է դրական արձագանքներ երաժշտական քննադատների կողմից, որոնցից ոմանք այն համարել են ալբոմի լավագույն երգերից, իսկ որոշները նմանություն են գտել այս երգի և ամերիկացի երգիչ Ֆրենկ Օուշենի երգերի միջև։ 2014 թվականի ամերիկացի երգիչ Ջեյդեն Սմիթը երգի երաժշտությունը օգտագործել է իր «Blue Ocean» երգում։


== Նախապատմություն և թողարկում ==

Թիմբերլեյքն իր երրորդ ալբոմի ձայնագրման աշխատանքներն սկսել է 2012 թվականի մայիսին և ավարտել է նույն տարվա հուլիսին։ 2012 թվականի օգոստոսին պրոդյուսեր Ջիմ Բինզը հայտարարեց, որ Թիմբերլեյքը աշխատում է իր նոր ալբոմի վրա, սակայն շատ չանցած Թիմբերլեյքի հրապարակախոսը հերքեց այդ լուրը՝ ասելով, որ երգիչը այս պահին նոր ալբոմ թողարկելու պլաններ չունի։ 2013 թվականի հունվարի 14-ին Թիմբերլեյքը հայտարարեց, որ առաջիկայում թողարկվելիք իր նոր ալբոմը կրելու է «The 20/20 Experience» անվանումը։ Ալբոմի երգացանկը հրապարակվեց փետրվարի 6-ին, որից պարզ դարձավ, որ ալբոմի վերջին՝ 10-րդ ստեղծագործությունը կոչվում է «Blue Ocean Floor»։ Մարտի 15-ին «The 20/20 Experience» ալբոմը դուրս եկավ վաճառքի։


== Քննադատական արձագանքներ ==

MTV-ի լրագրող Բրեդ Սթերնը սա համարել է Թիմբերլեյքի լավագույն բալլադներից մեկը, ինչպես նաև գրել է, որ այն «հիանալի կերպով» կարող էր Նաև լինել «Տիտանիկ» ֆիլմի սաունդթրեքը։ «Entertainment Weekly» ամսագրի լրագրող Մելիսա Մերսն «Blue Ocean Floor»-ը համարել է ֆիլմ, որն հանդիսատեսը «դիտում է ականջներով»։ «Uproxx» կայքի լրագրող Ջոշ Քարպը երգն համեմատել է ամերիկացի երգիչ Ֆրենկ Օուշենի աշխատանքների հետ և ավելացրել է, որ սա կարող է լինել Թիմբերլեյքի երբևէ ձայնագրած ամենահետաքրքիր երգը։ «Pretty Much Amaazing»-ի բլոգեր Փիթեր Տաբակիսի կարծիքով՝ այս երգը Թիմբերլեյքի ամենամեծ անակնկալն էր իր անհատական կարիերան սկսելուց հետո։ «HitFix» կայքի լրագրող Մելինդա Նյումենը նմանություն է գռել այս երգի և Ֆրենկ Օուշենի «Channel Orange» ալբոմի երգերի միջև։ Hollywood.com կայքի լրագրող Ալիշա Լյութսը սա համարել է ալբոմի ամենաանակնկալ պահը։ «Billboard» ամսագրի լրագրող Ջեյսոն Լիփշացը գրել է, որ «Blue Ocean Floor»-ը ցույց է տալիս Թիմբերլեյքի աճը և ըստ Լիփշացի՝ համարձակ քայլ էր ալբոմը այս երգով փակելը։ «Sputnikmusic» կայքի լրագրող Չենինգ Ֆրիմանը երգն անվանել է «յուրօրինակ»` ավելացնելով, որ այն նման չէ ալբոմի մյուս երգերին և ամենաշատ ուշադրության արժանի երգն է։ 2015 թվականի ապրիլին Radio.com կայքը կազմել է Թիմբերլեյքի լավագույն երգերի ցանկը, որտեղ «Blue Ocean Floor»-ը զբաղեցրել է 17-րդ հորիզոնականը։


== Այլ փաստեր ==
2014 թվականին ամերիկացի երգիչ Ջեյդեն Սմիթը վերցնելով երգի երաժշտությունը՝ ձայնագրել է իր «Blue Ocean» երգը, որի համար նաև նկարահանել է տեսահոլովակ։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեքստը Archived 2016-03-04 at the Wayback Machine. MetroLyrics կայքում
Դաշքյորփի (գետակ)

Դաշքյորփի, գետակ Արաքսի ավազանում, Արփա գետի աջակողմյան վտակը։ Սկիզբ է առնում Սյունաց լեռներից՝ Ճաղատսար լեռան հարավարևելյան լանջերից և մայր գետին միանում Ջերմուկ քաղաքից վերև։


== Ծանոթագրություններ ==
Ուսման (Բագաևսկի շրջան)

Ուսման (ռուս.՝ Усьман), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Կրասնենսկի գյուղական համայնքի կազմի մեջ։ Բագաևսկայա շրջկենտրոնից գտնվում է 25 կմ հեռավորության վրա։
Նովոստեպանովկա (այլ կիրառումներ)

Նովոստեպանովկա, կարող է վերաբերել՝

Նովոստեպանովկա - գյուղ, Ուկրաինայի Դոնեցկի մարզի Ալեքսանդրովիում
Նովոստեպանովկա - գյուղ, Ուկրաինայի Խարկովի մարզի Շևչենկոյի շրջանում
Սուզունի շրջան

Սուզունի շրջան (ռուս.՝ Сузунский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1924 թվականին։ Վարչական կենտրոնը՝ Սուզուն։


== Աշխարհագրություն ==
Շրջանի տարածքի մակերեսը կազմում է 4746 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 33510 մարդ։ Բնակչության խտությունը կազմում էր 7,06 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Fire on Fire

«Fire on Fire», անգլիացի երգիչ և երգահան Սեմ Սմիթի երգը, որի պրոդյուսերը Սթիվ Մաքն է։ Համահեղինակները Սմիթն ու Մաքն են, ովքեր Netflix հեռուստաալիքի համար վերարտադրել են 1972 թվականի վեպ Watership Down-ը։ "Fire on Fire"-ը թողարկվել է որպես սինգլ 2018 թվականի դեկտեմբերի 21-ին՝ Capitol Records-ի միջոցով։


== Բեքգրաունդ ==
Երգը գրվել է Սեմ Սմիթի և պրոդյուսեր-երգահան Սթիվ Մաքի կողմից, ձայնագրվել է 2018 թվականի սեպտեմբերին Լոնդոնի Abbey Road Studios-ում՝ BBC համերգային երգչախմբի հետ։ Սմիթը հայտարարել է. «Ես շատ հուզված եմ և պատիվ ունեմ, որ կազմում եմ Watership Down-ի վերարտադրության մի փոքր մասնիկը։ Այս պատմությունը շատ հզոր և անժամանակ է, և շատ հաճելի էր աշխատել Նոամ Մուրոյի, նրա թիմի հետ և Սթիվ Մաքի հետ։ Հույս ունեմ բոլորս հավանել եք այս երգը այնքան, ինչքան՝ ես»։


== Քննադատների արձագանքը ==
Գիլ Քոֆմանը՝ Billboard-ից, "Fire on Fire"-ը անվանել է գրավող և հուզիչ բալլադ։ Նա գրել է, որ Սմիթի երգերի էմոցիոնալ թեման վերաբերում է պատմության վախին, հույսին և ընկերությանը։


== Տեսահոլովակ ==
"Fire on Fire" երգի տեսահոլովակը թողարկվել է 2018 թվականի դեկտեմբերի 21-ին։


== Շքերթներ ==


== Ծանոթագրություններ ==


== Արտաքին հղումներ ==
Sam Smith - Fire On Fire (From "Watership Down") ՅուԹյուբում
Օլեյնիկի (գյուղ, Նովի Սանժարիի շրջան)

Անվան այլ կիրառումների համար տե՛ս՝ ՕլեյնիկիՕլեյնիկի (ուկրաիներեն՝ Олійники), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Օլեյնիկի գյուղում բնակվում էր 30 մարդ։ Բնակավայրը զբաղեցնում է 0,683 կմ² տարածք։ Բնակչության խտությունը կազմում էր 43,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեջոնգ (քաղաք)

Անվան այլ կիրառումների համար տե՛ս՝ Սեջոնգ (այլ կիրառումներ)Սեջոնգ (հանգըլ՝ 세종), պաշտոնապես՝ Հատուկ ինքնավարությամբ Սեջոնգ քաղաք (հանգըլ՝ 세종특별자치시), նախկինում հայտնի որպես՝ Յոնգի (հանգըլ՝ 연기), քաղաք Հարավային Կորեայում, նախատեսվող վայր է ավելի քան մեկուկես տասնյակ նախարարությունների և այլ պաշտոնական հաստատությունների համար։


== Պատմություն ==
2007 թվականի սկզբին Կորեայի Հանրապետության կառավարությունը որոշում է կայացրել ստեղծել հատուկ վարչական շրջան, որտեղ կարելի է տեղավորել 9 նախարարություն և 4 ազգային գործակալություն, որոնք ներկայումս գտնվում են մայրաքաղաք Սեուլում։ Այդ շրջանը նախատեսվում է ստեղծել Հարավային և Հյուսիսային Չունգչոնգ նահանգների տարածքից։ Ծրագիրն առաջացել է նախորդ նախագահ Նո Մու Հյոնի՝ Հարավային Կորեայի մայրաքաղաքն այս տարածաշրջան տեղափոխելու անհաջող փորձից հետո։
Ծրագրվող քաղաքն իր անունը ստացել է ի պատիվ Չոսոն դինաստիայի կառավարիչ, կորեական հանգըլ այբուբենի ստեղծող Սեջոնգ Մեծի։ Համաձայն նախագծի՝ ենթադրում է, որ քաղաքում ապրելու է մոտ կես միլիոն բնակիչ։
Քաղաքի ստեղծման նախագիծը Կորեայի Հանրապետության Ազգային ժողովում բուռն քննարկումների պատճառ է հանդիսացել։ 2009 թվականի սեպտեմբերին վարչապետ Չոն Ունչ Հանը հայտարարել է, որ Սեջոնգ քաղաքի ստեղծման նախագիծը «տնտեսագետի տեսանկյունից ոչ անարդյունավետ է»։ Ավելի քան հազար գիտնականներ և քաղաքական գործիչներ՝ ներառյալ նախկին երեք վարչապետներն արտահայտվեցին նախագծի վերանայման օգտին։ Հանրապետության նախագահ Փակ Կըն Հյեն, որը նախկին նախագահ Լի Մյոն Բակի հակառակորդ է, նրա հետ նաև բոլոր ընդդիմադիր կուսակցություններն ու Չունգչոնգ տարածաշրջանի բնակիչների մեծ մասը դեմ են արտահայտվում Սեուլից Սեջոնգ կառավարական հաստատությունների տեղափոխմանը։ Ծրագրի հակառակորդները կարծում են, որ քաղաքում առաջին հերթին կզարգանա զվարճանքի արդյունաբերությունը, քանի որ այնտեղ գործող վարչական հաստատությունների աշխատակիցները կտրված կլինեն իրենց ընտանիքներից։


== Վարչական բաժանում ==
Սեջոնգը վարչականորեն բաժանվում է 1 գավառային քաղաքի (ըփ), 9 գավառակի (մյոն) և 4 շրջանի (տոն/դոն)։

Նշումներ․ «Հանսոլ», «Դոդամ» և «Արըմ» բնակավայրերի անվանումների հանջայով գրութունը գոյություն չունի։


== Ծանոթագրություններ ==
Ալեքսեևսկոե (Սոչիի քաղաքային օկրուգ)

Անվան այլ կիրառումների համար տե՛ս՝ Ալեքսեևսկոե (այլ կիրառումներ)Ալեքսեևսկոե (ռուս.՝ Алексеевское), գյուղ Ռուսաստանի Դաշնության Կրասնոդարի երկրամասի Սոչիի քաղաքային օկրուգի Լազարևսկոեի ներքաղաքային շրջանի կազմում։
Բնակչությունը 2010 թվականին գրանցված տվյալներով կազմում էր 405 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեհեկի (անձնանուն)

Մեհեկի, հայկական արական անուն։ Առաջացել է հայերեն մեհեկի ամսանունից, որը Հայկ նահապետի 7 որդիներից մեկն էր։


== Ծանոթագրություններ ==
Փիրշենք

Փիրշենք, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։
XX դարի սկզբին ուներ 15 տուն՝ 155 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սրվանեսի ամրոց

Սրվանեսի ամրոց կամ Սուրբ Հովհաննեսի ամրոց, ռազմական կառույց Հայաստանի Տավուշի մարզում, Թմբադիր ամրոցից 3 կմ հյուսիս-արևմուտք, քարքարոտ բլրի վրա, զբաղեցնում է մոտ երկու հեկտար տարածություն։


== Ճարտարապետություն ==
Աչաջրցիները կոչում են նաև սուրբ Հովհաննես։ Բլրի արևմտյան լանջերը ունեն մեծ թեքություն, այդ պատճառով էլ չեն ամրացվել, իսկ արևելյանը ամրացվել է մեկ մինչև 2 մետր հաստությամբ և 1 մետր բարձրությամբ պարսպապատով։ Ամրոցի հյուսիսային անկյունում պահպանվել է սուրբ Հովհաննես մատուռը, որի անունով էլ կոչվում է ամրոցը և տեղանքը։ Հավանական է, որ ամրոցի այդ մասում էլ եղել է մուտքը։ Այս ոչ մեծ ամրոցը ունեցել է պաշտպանական նշանակություն, այստեղ թաքցվել են անասունները, երբ զավթիչները հարձակվում էին բնակիչների վրա։


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 37-38, էջեր 37-38 — 154 էջ։
Holding My Own

Holding My Own, ամերիկյան քանթրի-երգիչ Ջորջ Սթրեյթի ստուդիական ալբոմը, թողարկվել է 1992 թվականի ապրիլ 21-ին MCA Records լեյբլով։ Ալբոմի պրոդյուսերները Ջիմմի Բոուենն է և ինքը՝ Սթրեյթը։ Ալբոմը արժանացել է երաժշտական քննադատների է չափավոր և դրական արձագանքներին՝Top Country Albums հիթ-շքերթում հասնելով 5-րդ և Billboard 200 (ԱՄՆ)-ում՝ 33-րդ հորիզոնականներին։ Նրա տիրաժը գերազանցել է 1 մլն տպաքանակը՝ ստանալով RIAA պլատինե կարգավիճակ։


== Ստեղծագործությունների ցանկ ==
«You’re Right, I’m Wrong» (Marty Stuart, Wayne Perry) — 2:34
«Holding My Own» (Dean Dillon, Pamela Belford) — 3:20
«Gone as a Girl Can Get» (Jerry Max Lane) — 3:15
«So Much Like My Dad» (Chips Moman, Bobby Emmons) — 3:26
«Trains Make Me Lonesome» (Paul Overstreet, Thom Schuyler) — 3:46
«All of Me (Loves All of You)» (Kim Williams, L. David Lewis, Monty Holmes) — 2:44
«Wonderland of Love» (Curtis Wayne) — 2:58
«Faults and All» (Carl Perkins) — 2:41
«It’s Alright with Me» (Jackson Leap) — 2:50
«Here We Go Again» (Don Lanier, Red Steagall) — 2:53


== Դիրքերը հիթ-շքերթներում ==


== Ծանոթագրություններ ==
(9790) 1995 OK8

(9790) 1995 OK8, աստերոիդ Յուպիտերի տրոյացիներից։ Հայտնաբերվել է 1995 թվականի հուլիսի 25-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 5,255748 ա. մ., առավելագույնը մոտենում է 4,9683 ա. մ. հեռավորության վրա և հեռանում 5,5432 ա. մ.։ Արեգակի շուրջ մեկ ամբողջական պտույտ է կատարում 4400,99 երկրային օրվա ընթացքում, իր ուղեծրով շարժվելով միջինում 0,0818 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9790) 1995 OK8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զոոկումարին

Զոոկումարին (վարֆարին), սպիտակ, անհոտ բյուրեղափոշի, օգտագործվում է կրծողներին ոչնչացնելու նպատակով։ Թողարկվում է 1%-անոց փոշու ձևով, կիրառվում է թունավորված խայծի տեսքով։ Պատրաստուկը թունավոր է, այն հարկավոր է պահել սննդամթերքից հեռու, երեխաների և տնային կենդանիների համար անմատչելի տեղերում։


== Stereochemistry ==
Վարֆարին պարունակում է ստերեոտոտիչ եւ բաղկացած է երկու enantiomers- ից։ Սա ռազեմատ, այսինքն 1։ 1 խառնուրդ («R») եւ («S») - ձեւը `
Կույտունի շրջան

Կույտունի շրջան (ռուս.՝ Куйтунский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1926 թվականին։ Վարչական կենտրոնը՝ Կույտուն։


== Աշխարհագրություն ==
Շրջանի տարածքի մակերեսը կազմում է 11200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 35252 մարդ։ Բնակչության խտությունը կազմում էր 3,15 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բուրխանովկա (գյուղ, Կարաիդելսկի շրջան)

Անվան այլ կիրառումների համար տե՛ս՝ Բուրխանովկա (այլ կիրառումներ)Բուրխանովկա (ռուս.՝ Бурхановка, բաշկիրերեն՝ Борхан), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսպեդեցիա երկնագույն

Լեսպեդեցիա երկնագույն (լատ.՝  Լespedeza bicolor), բակլազգիների ընտանիքի, լեսպեդեցիա ցեղի բույս։


== Նկարագրություն ==
Թուփ է` մինչև 2,5 մ բարձրությամբ, բարակ, ամուր, ոսպնյակներով ծածկված առանցքներով։ Ճյուղերը ճիպոտանման են, դեպի վեր ուղղված, ընձյուղները անկյունավոր են, կանաչ, ցրված-հպված աղվամազապատ, տարեկան ընձյուղները կարմրագորշավուն են, մերկ։ Տերևները եռամասն են, տերևիկները էլիպսաձև են կամ հակառակ ձվաձև, գագաթում կլորավուն կամ փոսիկավոր, հաճախ` փոքրիկ, կարճ փշիկով, հիմքում սեպաձև, 2—5 սմ երկարությամբ և 1,5—3 սմ լայնությամբ, ամբողջաեզր, նոր բացված ժամանակ ծածկված մետաքսանման աղվամազով, ավելի ուշ` համարյա մերկ, վերևից` բաց կանաչավուն, ներքևից` կապտավուն, ծածկված սպիտակ, պառկած մազմզուկներով (հատկապես ջղերի ուղղությպմբ)։
Ծաղիկները կարմիր են կամ ծիրանավարդագույն, ծայրերում` մուգ ծիրանագույն, հազվադեպ` սպիտակ, նավակների ծիրանագույն ծայրերով, հավաքված 4—8 սմ երկարությամբ ծոցային ողկույզներում, որոնք առաջացնում են ծայրային բրգաձև ծաղկաբույլեր։ Ողկույզները տերևներից երկար են, գտնվում են երկար, նոսր ծաղկակիրների վրա։ Բաժակը խողովակազանգականման է, 3,5—4 մմ երկարությամբ, 4 ատամիկներով, որոնցից ներքևինը ավելի երկար է, գծանման, վերինը` փոսիկավոր։ Պսակն ունի 0,9—1,3 սմ երկարություն, նավակից ավելի կարճ թևիկներով, ծաղկակիցները 2-ն են, գծանման։ Ունդերը լայն, թեք էլիպսաձև են, տափակ, 5—7 մմ երկարությամբ, կարճ, սուր քթիկով, ծածկված ջղերի ցանցով, պարունակում են 1 սերմ։ Սերմերը երիկամաձև են, մոտ 2,5 մմ երկարությամբ, գրեթե սև, բաց դարչնագույն բծերով ծածկված։ Ծաղկում է հուլիսից մինչև սեպտեմբեր, պտղաբերում է սեպտեմբեր-հոկտեմբեր ամիսներին։


== Տարածվածություն ==
Տարածված է Դահուրիայում (Արևելյան Սիբիր), Հեռավոր Արևելքում, արևելյան Մոնղոլիայում, հյուսիսարևելյան Չինաստանում, Կորեայում։ Աճում է խառը և տերևավոր անտառների ենթանտառներում, քարքարոտ վայրերում։ Ապրում է 50—55 տարի։ ձեռավոր Արևելքում տերևակալում է մայիսի վերջերին։ Առատ արմատային մացառներ է տալիս, լավ է տանում խուզումը։ Ներկայումս մշակվում է միայն Երևանի բուսաբանական այգում և Վանաձորում։


== Ծանոթագրություններ ==
Մալթան Եվրատեսիլ երգի մրցույթում

Մալթան Եվրատեսիլ երգի մրցույթին առաջին անգամ մասնակցել է 1971-ին։


== Մասնակիցներ ==


== Ծանոթագրություններ ==

Կաղապար:Մալթան Եվրատեսիլում
Առիստե (գյուղ, Վալյալա շրջան)

Անվան այլ կիրառումների համար տե՛ս՝ ԱռիստեԱռիստե (էստ․՝ Ariste), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սբ. Վարդան եկեղեցու քարայր կացարանի և աղբյուրի համալիր

Սբ. Վարդան եկեղեցու քարայր-կացարանի և աղբյուրի համալիր, բնապատմական բնության հուշարձան Հայաստանի Հանրապետությունում, քարայր-կացարան և աղբյուր։ Գտնվում է Սյունիքի մարզի Անգեղակոթ գյուղից 0,5 կմ արևմուտք, Անգեղակոթ-Շաղաթ ճանապարհից աջ։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Սոլչինո (գյուղ, Լուխովիցկի շրջան)

Սոլչինո (ռուս.՝ Солчино), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիչկա (գետ)

Վիչկա (ռուս.՝ Вичка), գետ Ռուսաստանում, հոսում է Կարելական ինքնավար հանրապետությունում և Մեդվեժեգորսկի շրջանում։ Թափվում է Օնեժի լիճ։ Գետի երկարությունը 30 կմ է, ավազանի տարածքը 124 կմ2։ Միջին և ներքին գետի հոսքը ունի շատ ամրագրումներ։
Բացի այդ, Մեդվեժեգորսկի քաղաքը տեղակայված է Վիչկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լիճ, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շինո-մզրե

Շինո-մզրե, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Sucker (երգ, Jonas Brothers)

«Sucker», ամերիկյան Jonas Brothers փոփ ռոք խմբի երգերից մեկը։ Խումբը բաղկացած երգիչ և դերասան երեք եղբայրներից՝ Քևին Ջոնաս, Ջո Ջոնաս և Նիք Ջոնաս։ Երգը թողարկվել է 2019 թվականի մարտի 1-ին Republic լեյբլում։ Այն խմբի առաջին երգն է՝ նախորդող վեց տարիներ ընթացքում։ Սինգլը ամերիկյան Billboard Hot 100 հիթ շքերթում զբաղեցրել է առաջին հորիզոնականը, ինչպես նաև Ավստրալիայում, Կանադայում, Մեքսիկայում, Նոր Զելանդիայում, Սինգապուրում, Սլովակիայում։


== Պատմություն ==
Խումբը սառեցրել էր իր բոլոր սոցկայքերը, մինչև փետրվարի 28-ը, երբ տարածվել է երգի թողարկման մասին հայտարարությունը։ «Us Weekly» ամսագիրը հայտարարել էր երգի անվանումը, մինչև պաշտոնական հայտարարության տարածումը։ Նիք Ջոնասը հայտարարել է, որ «մենք այն գաղտնի էինք պահում գրեթր յոթ, ութ ամիս»։


== Առևտրային հաջողություն ==
Երգը ամերիկյան Billboard Hot 100 հիթ շքերթում և Hot Digital Songs թվային աղյուսակում միանգամից և առաջին անգամ զբաղեցրել է առաջին հորիզոնականը՝ հենց առաջին շաբաթում վաճառելով 88,000 կրկնօրինակ։ Այն Billboard Hot 100-ի պատմության մեջ 34-րդ դեպքն էր, որ դեբյուտը, թողարկման առաջին շաբաթում, գրավել է ամենաբարձր հորիզոնականը։ Արդյունքում, Jonas Brothers դարձել է հինգերորդ խումբը, որն իր անվան մեջ ուներ «brothers» բառը և Hot 100-ում զբաղեցրել է ամենաբարձր հորիզոնականը։ Ինչպես The Everly Brothers, The Righteous Brothers, The Doobie Brothers և Bellamy Brothers։ Everly, Bellamy, Jonas Brothers խմբում երգում էին իրական եղբայրներ։ Hot 100-ում ընտանեկան խմբերի շարքում նույնպես եղել են առաջին հորիզոնականը զբաղեցրած խմբեր, ինչպես օրինակ The Beach Boys,  Jackson 5, Carpenters, The Osmonds, Bee Gees, Heart, Bangles, New Kids on the Block, Wilson Phillips, Nelson, Hanson, K-Ci & JoJo, 98 Degrees, Rae Sremmurd և Migos խմբերը։ «Jonas Brothers»-ը տղաների առաջին խումբն է B2K խմբից հետո, որի «Bump, Bump, Bump» հիթը, P. Diddy-ի մասնակցությամբ, 2003 թվականի փետրվարի 1-ին զբաղեցրել է առաջին հորիզոնականը։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
 «Sucker» (անգլ.)
 «Sucker Medley» (1.5.2019 ելույթը Billboard Music Awards մրցանԱակաբաշխության ժամանակ) (անգլ.)
Պիևե Ֆոշանա

Պիևե Ֆոշանա (իտալերեն՝ Pieve Fosciana), կոմունա Իտալիայում, գտնվում է Տոսկանա մարզում՝ Լուկա գավառում։
Բնակչությունը կազմում է 2365 մարդ (2008 թվականի տվյալներով)։ Խտությունը՝ 84 մարդ/կմ²։ Տարածքը՝ 29 կմ²։ Էլեկտրոնային փոստ՝ 55036։ Հեռախոսային կոդ՝ 0583։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0583 66821
Պաշտոնական կայք․ http://www.comune.pievefosciana.lu.it


== Արտաքին հղումներ ==
Բնակավայրի պաշտոնական կայք  (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ամոնիումի նատրիումի հիդրոարսենատ

Ամոնիումի նատրիումի հիդրոարսենատ, անօրգանական միացություն՝ Na(NH4)HAsO4 բանաձևով։ Առաջացնում է անգույն բյուրեղներ։ Լուծվում է ջրում։ Առաջացնում է բյուրեղահիդրատներ։


== Ֆիզիկական հատկությունները ==
Առաջացնում է բյուրեղահիդրատներ՝ Na(NH4)HAsO4•4H2O բանաձևով։
Լուծվում է ջրում։


== Գրականություն ==
Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.
Լանշ Սեն Իլեր

Լանշ Սեն Իլեր (ֆր.՝  Lanches-Saint-Hilaire), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 119 մարդ, բնակչության խտությունը` 21.83 մարդ/կմ²։ Բնակավայրը զբաղեցնում է 5.45 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 26 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 82 աշխատունակ (15-64 տարեկան)  բնակիչ, որոնցից ակտիվ էին 68-ը, իսկ ոչ ակտիվները` 14։ Ակտիվության ցուցանիշը կազմում է 82,9 %։ 68 աշխատունակ մարդկանցից աշխատել է 58 անձ (30 տղամարդ և 28 կին)։ Գործազուրկ են եղել 10 անձ (6 տղամարդ և 4 կին)։ 14 անաշխատունակներից 1-ը եղել է աշակերտներ կամ ուսանողներ, 8-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրիգորևկա (Ազովի շրջան)

Անվան այլ կիրառումների համար տե՛ս՝ Գրիգորևկա (այլ կիրառումներ)Գրիգորևկա (ռուս.՝ Григорьевка ), գյուղակ Ռուսաստանի Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 70 կմ հեռավորության վրա։
Եղբայր Անձևացի

Եղբայր եպիսկոպոս Անձևացի (5-րդ դար - 5-րդ դար), հայ հոգևորական, Անձևացյաց եպիսկոպոս։


== Կենսագրություն ==
Եղբայր եպիսկոպոսը մասնակցել է 449 թվականին տեղի ունեցած Արտաշատի ժողովին, որը հրավիրվել էր Պարսից հազարապետ Միհրներսեհի նամակին պատասխանելու համար։ Հայերի հավատափոխության մասին այդ հրովարտակը ուղարկվել էր «Հայոց բոլոր մեծամեծներին», որտեղ նշվում էր, որ եթե հայերն ընդունեն զրադաշտականությունը, վրացիներն ու աղվանները կհետևեն նրանց օրինակին։ Հրովարտակում հազարապետը հայտնում էր, որ նախարարները երկու տարբերակ ունեն, կամ կետ առ կետ պիտի պատասխանեն նամակին և կամ գնան Տիզբոն ու ներկայանան Մեծ ատյանին։
Հրովարտակին պատասխանելու նպատակով գումարվում է Արտաշատի ժողովը, որին մասնակցում են Մարզպանական Հայաստանի բոլոր գավառների նախարարներն ու հոգևորականները՝ այդ թվում և Անձևացյաց եպիսկոպոս Եղբայրը։


== Ծանոթագրություններ ==
Նոչերա Ումբրա

Նորչա (իտալերեն՝  Nocera Umbra), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 5816 մարդ (2008 թվականի մարդահամար տվյալներով)։ Բնակչության խտությունը՝ 37 մարդ/կմ²։ Տարածքը՝ կազմում է 157 կմ² մակերես։ Փոստային ինդեքս` 6025։ Հեռախոսային կոդ` 0742։
Բնակավայրի հովանավորն է Սան Ռինալդոն։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Պիստակենի բթատերև

Պիստակենի բթատերև (լատ.՝ Pistacia mutica), աղտորազգիների ընտանիքին պատկանող դեղաբույս։ Գրանցված է Հայաստանի Կարմիր գրքում։


== Նկարագրություն ==
Տերևաթափ ծառ է՝ 8-10 (մինչև 15) մ բարձրությամբ և գնդաձև սաղարթով։ 1 մ տրամագիծով բունը ծածկված է ճաքճքված, գորշամոխրավուն կեղևով։ Բողբոջները նստադիր են, թեփուկավոր, թեթևակի աղվամազապատ։ Տերևները կենտ-փետրաձև են, կազմված (3) 5-7 (9) տերևներից։ Տերևակոթունը մազմզուկապատ է, վերևի մասում՝ թեթևակի թևավոր, 13-17 սմ ընդհանուր երկարությամբ։ Տերևները ձվաձև են կամ նեղ-ձվաձև, համարյա նստադիր, 4-5 (7) սմ երկարությամբ և 1,5-3 սմ լայնությամբ, ամբողջաեզր, վերևի կողմից մուգ կանաչ և փայլուն, ներքևի կողմից բաց կանաչ և անփայլ։ Երկտուն բույս է։ Ծաղկում է տերևները բացվելուց առաջ կամ տերևների բացվելու սկզբում։ Ծաղիկները հավաքված են 4-6 (9) սմ երկարությամբ հուրաններում։ Ծաղկապատը կազմված է (2) 4-5 (11) երկարավուն-ձվաձև թաղանթանման տերևիկներից։ Առէջային ծաղիկներն ունեն 5-6 առէջներ, վարսանդայինները՝ 1 վերնադիր սերմնարան։ Կորիզապտուղները լայն, հակառակ ձվաձև են, կարմրավուն, ավելի ուշ դառնում են կապտավուն։ Ծաղկում է մայիսին, պտուղները հասունանում են սեպտեմբեր-հոկտեմբեր ամիսներին։


== Տարածվածություն ==
Տարածված է Կովկասում, Փոքր Ասիայում, Ղրիմում, Արևմտյան Իրանում։ Չորադիմացկուն, լուսասեր ու կրասեր բույս է։ Պահանջկոտ չէ հողի նկատմամբ, աղադիմացկուն է։ Դանդաղ է աճում։ Առատ մացառներ է տալիս, որի շնորհիվ անփոխարինելի ծառատեսակ է չոր, քարքարոտ լանջերի ամրացման, էրոզիայի դեմ պայքարելու համար։ Ապրում է մինչև 1000 տարի։ Բազմանում է սերմերով, մացառներով։ Աճում է ստորին, երբեմն նաև միջին լեռնային գոտիների չոր քարքարոտ հարավային լանջերին, ձորերում և կիրճերում։ Հազվադեպ հանդիպում է Տավուշի, Սյունիքի, Վայոց ձորի մարզերում և Երևանում։ Աճեցվում է որպես գեղազարդային բույս։


== Նշանակություն ==
Պտուղները, որոնք ուտելի են, պարունակում են 60% ճարպեր և 26% ազոտային նյութեր։ Տերևները պարունակում են 8-20% դաբաղանյութեր։ Ծառի բնից ստացվող խեժը, որը պարունակում է ճարպային և եթերային յուղեր, եռտերպենային միացություններ, ունի բուժիչ հատկություններ։ Պտուղներն օգտագործում են որպես սնունդ թարմ, չորացրած և բոված վիճակում։ Եթերային յուղն ու խեժը օգտագործվում են օծանելիքի արտադրության մեջ, իսկ ճարպային յուղերն՝ օճառագործության մեջ։ Սերմերն ու տերևներն, որոնք պարունակում են C վիտամին, օգտագործվում են որպես անասնակեր։


== Ծանոթագրություններ ==
Գուշթափա

Գուշթափա, լեռ Փոքր Կովկաս լեռնահամակարգում, Թոուզ գետի միջին հոսանքի ձախ կողմում։


== Ծանոթագրություններ ==